**SAJTÓANYAG**

**A koragyermekkori (0-7év) kiemelt projekt rövid ismertetése**

Az Új Széchenyi Terv keretében uniós támogatással megvalósuló „Koragyermekkori (0-7 év) program” megkezdése alkalmából ünnepélyes sajtótájékoztatót tartott az EMMI Egészségügyért Felelős Államtitkársága. A mintegy 2,5 Mrd Ft költségvetésű kiemelt projekt Támogatási Szerződésének megkötése alkalmából a szerződő felek – az ESZA Társadalmi Szolgáltató Nonprofit Kft, a Gyógyszerészeti és Egészségügyi Minőség- és Szervezetfejlesztési Intézet (GYEMSZI) és az Országos Tisztifőorvosi Hivatal (OTH) - képviselői emléklapot írtak alá.

**A projekt átfogó, társadalmi célja**

* **Minden,** de különösen a speciális támogatást igénylő **0-7 éves korú gyermek** egészséges életkezdetének és sikeres iskolakezdésének támogatása a gyermekek fejlődésének nyomon követésével, a bennük rejlő készségek kibontakoztatásának elősegítésével, a fejlődési rizikótényezők feltárásával, valamint az eltérő fejlődést mutató gyermekek kiszűrésével az egészségügyi alapellátásban.
* A konstrukció középpontjában, mint közvetlen célcsoport az egészségügyi **alapellátás** (**védőnői** szolgálat, a házi **gyermekorvos**, a gyermekeket is ellátó háziorvos), illetve a gyermekek **szülei** állnak.
* A projekt **a 0-7 éves korosztály** optimális fejlődésének komplex támogatását célozza meg.
* Magába foglalja a gyermekek fejlődését befolyásoló **rizikó és védő faktorok** felmérését, a gyermekek fejlődésének nyomon követését, az eltérő fejlődést mutató gyermekek kiszűrését. Ezen kívül a szülők számára támogatást nyújt a gyermekük fejlődésének kibontakoztatásához és a felmerülő nevelési problémák megoldásához.

**A projekt néhány fontos eleme számokban**

* Hazánkban kb. **600.000** 0-7 éves korú gyermek él.
* Alapellátásukról **3.800 védőnő**, és **3.100 orvos** gondoskodik.
* A projekt célul tűzi ki ezen szakemberek kb. 70%-ának bevonását a projekt során kifejlesztett tanagyagokkal történő térítésmentes képzésbe. Ez összesen **200.000 tanítási és szupervíziós órát** jelent.
* **évente több mint 1 millió szűrővizsgálat** történik majd meg a projekt által validálandó új szűrőcsomaggal.

**A projekt kapcsolódása a korai intervenció témájához**

* a projekt egy új, szülői kompetencián alapuló **szűrőteszt csomagot fejleszt**, mellyel reményeink szerint hamarabb és pontosabban kiszűrhetők a korai fejlesztést igénylő gyermekek.
* ezzel párhuzamosan **szülőket rendszeresen ellátja** olyan szakmai anyaggal, mely segíti a gyermek fejlődésének megértését, a fejlődési problémák felismerését, illetve nehéz nevelési helyzetek kezelését.
* a gyermekeket alapellátásban ellátó védőnők és házi- gyermekorvosok részére ingyenes akkreditált **képzést** **nyújt** majd a fenti témában.
* forradalmasítja a védőnő- háziorvos közti **elektronikus kommunikációt**, ezáltal kevésbé tud egy gyermek „eltűnni” a rendszerből.